**Quntis Ulmanis** və ya 1939–1955-ci illərdə sahib olduğu **Quntis Rumpitis** (13 sentyabr 1939, Riqa) — latviyalı dövlət və siyasi xadim; 8 iyul 1993-cü ildən 8 iyul 1999-cu ilə qədər Latviya Prezidenti və Latviyanın Milli Silahlı Qüvvələrinin Ali Baş Komandanı olan Quntis Ulmanis, Latviya Seyminin V (1993) və X (2010–2011) çağırış üzvü olub.

Həyatı
------

Quntis Ulmanis 1939-cu il sentyabrın 13-də Riqa şəhərində anadan olub. Quntis Ulmanisin babasının qardaşı Sovet işğalından əvvəl mövcud olan Latviya dövlətinin sonuncu Prezidenti Karlis Ulmanisdir. Quntis Ulmanis və ailəsi 1941-ci ildə Sibir regionuna sürgün olunub və 1946-cı ildə Riqa şəhərində yaşamamaq şərti ilə Latviyaya dönmələrinə icazə verilib. Ulmanis ailəsi əvvəlcə Kuldiq rayonunun Edole qəsəbəsində, sonra isə Yurmala şəhərində yaşayıb.

Orta təhsilini Yurmala şəhərində alan Quntis Ulmanis, 1963-cü ildə Latviya Universitetini iqtisadçı ixtisası üzrə bitirib. 1963–1965-ci illərdə Sovet Ordusunda hərbi xidmətdə olub.

Fəaliyyəti
----------

Hərbi xidmətini başa vurduqdan sonra Quntis Ulmanis, inşaat sahəsində iqtisadçı olaraq çalışdı. Daha sonra Riqa Tramvay-trolleybus İdarəsində çalışan Quntis Ulmanis, Riqa şəhər İcra Komitəsinin rəhbərinin müavini təyin edildi. Amma bir neçə aydan sonra sahib olduğu Ulmanis soyadına görə işdən qovuldu. Quntis Ulmanis 1965-ci ildə Kommunist Partiyasının sıralarına üzv oldu, 1989-cu ildə isə həmin partiyadan ayrıldı.

Quntis Ulmanis 1993-cü il iyulun 7-də baş tutan Prezident seçimlərinə yeganə namizəd oldu. Kəndçi İttifaqının namizədi olan Quntis Ulmanisin lehinə 53, əlehinə isə 26 deputat səs verdi. Səsvermənin nəticələrinə əsasən Quntis Ulmanis üç il müddətinə Latviya Prezidenti seçildi. Onun andiçmə mərasimi iyulun 8-də baş tutdu. O, dövlət müstəqilliyinin bərpa edən Latviyanın 1-ci Prezidenti oldu.

Ailəsi
------

Quntis Ulmanis Ayna Ulmane ilə ailəlidir, Alvis adında oğul, Qunta adında isə qız övladı var.

Təltifləri
----------

### Latviya təltifləri

* Latviya Latviya : "Üç Ulduz" ordeni
* Latviya Latviya : "Viestura" ordeni
* Latviya Latviya : "Etiraf" xaçı

### Xarici təltiflər

* Almaniya Almaniya : "Almaniya qarşısında xidmətlərə görə" ordeni
* Böyük Britaniya Birləşmiş Krallıq : "Müqəddəs Mixail və Georgi" ordeni
* Danimarka Danimarka : "Fil" ordeni
* Estoniya Estoniya : "Mariya Torpağı Xaçı" ordeni
* Fransa Fransa : "Fəxri Legion" ordeni
* Finlandiya Finlandiya : "Ağ qızılgül" ordeni
* İslandiya İslandiya : "İslandiya qızılquşu" ordeni
* İsveç İsveç : "Serafimlər" ordeni
* İtaliya İtaliya : "İtaliya qarşısında xidmətlərə görə" ordeni
* Litva Litva : "Müqəddəs Vitautas" ordeni
* Norveç Norveç : "Müqəddəs Olaf" ordeni
* Polşa Polşa : "Ağ qartal" ordeni

İstinadlar
----------

1. 1 2  Guntis Ulmanis // Munzinger Personen (alm.).
2. 1 2 3 4 5 6  "Latviyanın 1-ci Prezidenti Quntis Ulmanisin bioqrafiyası  (ing.)". www.president.lv (Latviya Prezidentinin rəsmi saytı). 2019-02-03 tarixində arxivləşdirilib. İstifadə tarixi: 2 fevral 2019-cu il.

| ⛭Latviya Prezidenti |
| --- |
| 1922—1940 | 
* Yanis Çaqste (1922—1927)
* Qustav Zemqals (1927—1930)
* Albert Kviesis (1930—1936)
* Karlis Ulmanis (1936—1940)

 |  |
| 1940—1990 | *Sovet İttifaqının işğalı nəticəsində 1940-cı ildən 1990-cı ilə qədər Latviya dövlət müstəqilliyini itirdi* |
| 1990— | 
* Quntis Ulmanis (1993—1999)
* Vayra Viqe-Freyberqa (1999—2007)
* Valdis Zatlers (2007—2011)
* Andris Berzinş (2011—2015)
* Raymonds Veyonis (2015—2019)
* Eqils Levits (2019—)

 |